Novac ide za mlade: Tortu od pola tone razgrabili u dva sata

Slavonsku tortu od 500 kilograma su u četvrtak navečer u dva sata razgrabile tisuće Osječana i tako uplatili 20-ak tisuća kuna za projekt "Moć promjene mladih"

<p> Ljudi, ja sam samo slastičarka! To je bila jedina reakcija Gordane Alebiće, Mlinarove slastičarke iz Osijeka, čiju <b> Slavonsku tortu od 500 kilograma </b> su u četvrtak navečer <b> u dva sata razgrabile tisuće Osječana </b> i tako, plaćajući za svaki komad torte dvije kune, <b> uplatili 20-ak tisuća kuna za projekt "Moć promjene mladih" </b> . Tim projektom se <b> želi pomoći mladima koji napuštaju stambene zajednice i odgojne ustanove, </b> a nemaju potporu svojih obitelji, da se osposobe za samostalni život pokušajem zapošljavanja i savladavanja osnovnih životnih vještina. </p><p> <span style="background-color: rgb(255, 255, 255);"> Slavonska torta je bila pripravljena za adventske svečanosti koje se prvi put u Osijeku održavaju ove godine u drevnoj Tvrđi. </span> <b> Napravljena je prema receptu Gordane Alebić i impresivnih je razmjera – teška 500 kilograma, visoka dva metra i široka u promjeru dva metra. </b> <br/> </p><p> Glavni sastojci su 2.500 jaja, 100 kilograma pšeničnog brašna T-550, 100 kilograma šećera, 65 kilograma čokolade, 50 kilograma oraha, 25 kilograma margarina, 10 kilograma kakaa u prahu i šest kilograma mlijeka u prahu. Organizatori Adventa u Tvrđi vole reći da svemu tome treba dodat <b> i "veliku slatku mašnu, žličicu božićnog praha, grumen blagdanskog svjetla, aromu cimeta i - jedinstvena slastica je tu". </b> </p>